SUA retrage 12.000 de militari din Germania. Cum privește Rusia măsura americanilor.
America mută militari din Germania spre Europa de Est, iar Rusia priveşte măsura drept o ameninţare. "O tentativă provocatoare, care nu va rămâne fără răspuns", s-a auzit de la Ministerul de Externe de la Moscova. Ambasadorul Rusiei la Bucureşti, Valerii Kuzmin, a declarat pentru MEDIAFAX că avertismentul nu a fost pentru România, ci pentru Statele Unite.
"Această declaraţie a fost adresată Statelor Unite ale Americii. Noi facem ceea ce e nevoie pentru apărarea teritoriului nostru.România face ceea ce trebuie pentru apărarea teritoriului american, pentru că nimeni nu planifică un atac asupra României.România refuză să înţeleagă că serveşte intereselor militare ale Statelor Unite, nu ale României. Rusia analizează toate aceste chestiuni, pentru a ne putea apăra de un posibil atac al Statelor Unite", a spus Valerii Kuzmin.SUA retrage 12.000 de militari din Germania. Aproximativ 5.400 vor rămâne în Europa. O parte dintre ei ar urma să fie relocaţi în zona Mării Negre, inclusiv în România.